**ИЗ ПРАВИЛНИКА О КУЋНОМ РЕДУ ДОМА УЧЕНИКА СРЕДЊИХ ШКОЛА ИВАЊИЦА**

 ***(Посебно важни чланови Правилника којих се ученици морају строго придржавати)***

**Дужности и обавезе ученика**

**Члан 2.**

Ученици који су смештени у Дому имају следеће дужности:

* Да редовно уче у време одређено за то;
* Да објекте Дома користе на начин како је то регулисано овим Правилником;
* **Да доследно извршавају одлуке органа управљања; (Директор и Управни одбор**)
* Да су редовни на настави у школи;
* Да одржавају личну и општу хигијену;
* Да се пристојно понашају у Дому и негују добре међусобне односе;
* Да присуствују и учествују у свим облицима васпитних активности у Дому;
* Да износ уплата за смештај и исхрану обаве најкасније до 5. у месецу за текући месец;
* **Да брижљиво чувају имовину Дома. Уколико учине штету морају је надокнадити.**
* Да обављају савесно редарство према распореду који праве васпитачи;
* **Да чисте и уређују зелени појас, двориште, домски парк и да учествују и у другим пословима који се односе на хигијену, естетику и безбедност;**
* Да се строго придржавају кућног реда Дома и режима дневних активности;
* Да негују међусобно другарство, пријатељство, сарадњу и толеранцију;
* Да буду уредни, понашају се културно и у складу са естетским и моралним начелима;
* Да не угрожавају друге ученике Дома на било који начин;
* Да испуњавају све одлуке Педагошког већа Дома;
* Да обављају и друге послове предвиђене овим Правилником.

**Понашања и поступци ученика који су најстрожије забрањени**

**Члан 22.**

* Уношење оружја и алкохолау Дом, коришћење алкохола у Дому и долазак у Дом у алкохолисаном стању,
* Коцкање у Дому,
* Уношење и коришћење и стављање у промет наркотичких средстава
* Пушење у просторијама Дома као и испред улаза у Дом, домском дворишту и кругу Дома
* Улажење и излажење кроз прозор у собе и друге домске просторије.
* Вређење, омаловажавање, понижавање и слична понашања између ученика и ученика и запослених
* Свака врста физичког и психичког насиља између ученика.

**Члан 29.**

**Под тежим прекршајима кућног реда Дома подразумева се:**

* Изазивање нереда, туче у Дому и других инцидената,
* Угрожавање живота и безбедности других ученика, радника Дома или трећих лица,
* Причињавање веће штете на имовини Дома,
* Присвајања туђе имовине,
* Употреба алкохола, наркотичких средстава, коцкање и уношење оружја у Дом,
* Долажење у Дом у алкохолисаном стању и при том угрожавање других ученика и не извршавање захтеве васпитача,
* **Некултурно, дрско опхођење према васпитачима или другим радницима Дома (свађа, добацивање, вређање, ругање и сл.),**
* Улажење у току ноћног одмора у собе других ученика.
* Напуштање домских просторија након повечерја.

**Надокнада штете**

**Члан 35.**

**Ученици су дужни да надокнаде материјалну штету, учињену у Дому лично или колективно у висини цене коштања, односно по цени утврђеној од стране комисије за процену штете, коју образује директор Дома. У случају евидентно намерно учињне штете накнада се врши у износу дуплог коштања, отклањања квара или коштања оштећеног инвентара и опреме.**

 **Уколико се не открије починилац штете, штету надокнађује група или цела васпитна група или сви ученици Дома заједно.**